ΓΡΑΠΤΗ ΕΡΩΤΗΣΗ P-2963/02

υποβολή: Christa Kla (PPE-DE) προς την Επιτροπή

(15 Οκτωβρίου 2002)

Θέμα: Οικονομική συμμετοχή της ΕΕ στο πρόγραμμα επιτήρησης για τη ΣΕΒ

Η προβλεπόμενη οικονομική συμμετοχή της ΕΕ για τη Γερμανία το 2002 (21 077 000 ευρώ) λέγεται ότι δε θα είναι επαρκής. Πρώτο το κρατίδιο της Ρηνανίας-Παλατινάτου διέκοψε τη χρηματοδότηση των ελέγχων ΣΕΒ σε ζώα άνω των 30 μηνών. Γνωρίζει η Επιτροπή και άλλα ομόσπονδα κρατίδια που διέκοψαν ή επιθυμούν να διακόψουν τη χρηματοδότηση· Πώς θα μπορούσε ένα κράτος μέλος να διασφαλίσει ότι η συμμετοχή της ΕΕ για το εκάστοτε έτος είναι επαρκής·

Στη Γερμανία διεξάγονται και έλεγχοι σε ζώα που πέθαναν καθώς και σε ζώα κάτω των 24 μηνών. Προτίθεται η ΕΕ να διαθέσει και άλλες κοινοτικές πιστώσεις στη Γερμανία λόγω αυξημένου καιψηλού αριθμού σφαγών ήπάρχει η δυνατότητα συμψηφισμού με κράτη μέλη τα οποία ενδεχομένως δεν εξαντλούν το ποσό που τους διατίθεται·

Για ποιο λόγο προτίθεται η Επιτροπή να μειώσει το ύψος της συμμετοχής από τα μέχρι τώρα 15 ευρώ στα 10 ευρώ το 2003·

Απάντηση του κ. Byrne εξ ονόματος της Επιτροπής

(12 Νοεμβρίου 2002)

Οι κανόνες για την παρακολούθηση της σπογγώδους εγκεφαλοπάθειας των βοοειδών (ΣΕΒ) καθορίζονται στο παράρτημα ΙΙΙ του κανονισμού (ΕΚ) αριθ. 999/2001 του Κοινοβουλίου και του Συμβουλίου της 22ας Μαΐου 2001 για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών(1), όπως τροποποιήθηκε τελευταία από τον κανονισμό της Επιτροπής (ΕΚ) αριθ. 1494/2002 της 21ης Αυγούστου 2002(2). Σύμφωνα με τους κανόνες αυτούς, όλα τα βοοειδή ηλικίας άνω των 30 μηνών, τα οποία σφάζονται για κατανάλωση από τον άνθρωπο, πρέπει ναποβάλλονται σε δοκιμή για ΣΕΒ. Όλα τα βοοειδή ηλικίας άνω των 24 μηνών που πέθαναν στη μονάδα εκτροφής, εστάλησαν για έκτακτη σφαγή ή βρέθηκαν άρρωστα όταν εστάλησαν για κανονική σφαγή, πρέπει επίσης να δοκιμάζονται για ΣΕΒ.

Ο κανονισμός (ΕΚ) αριθ. 999/2001 δεν περιέχει διατάξεις για τη χρηματοδότηση του προγράμματος παρακολούθησης της ΣΕΒ. Βασικά, οι δοκιμές μπορούν να χρηματοδοτηθούν από τον ίδιο τον κλάδο ή με δημόσιους πόρους. Η απόφαση του Συμβουλίου 90/424/ΕΟΚ της 26ης Ιουνίου 1990 σχετικά με ορισμένες δαπάνες στον κτηνιατρικό τομέα(3), όπως τροποποιήθηκε πρόσφατα από την απόφαση του Συμβουλίου 2001/572/ΕΚ της 23ης Ιουλίου 2001(4), προβλέπει τη δυνατότητα κοινοτικής συνεισφοράς, εντός των ορίων της αντίστοιχης γραμμής του προϋπολογισμού. Από το 2001, η Κοινότητα συνεισφέρει στο κόστος των προγραμμάτων παρακολούθησης της ΣΕΒ στα κράτη μέλη, όμως κάθε χρόνο η συνεισφορά περιορίζεται σε ένα μέγιστο ποσό που καθορίζεται κατά την έγκριση των προγραμμάτων.

Σε ορισμένα κράτη μέλη, οι οικονομικές προβολές δείχνουν ότι δεν θα δαπανηθεί το συνολικό ποσό που έχει προβλεφθεί για την παρακολούθηση της ΣΕΒ το 2002. Η Επιτροπή προτίθεται ναποβάλει πρόταση για τη μεταφορά των χρημάτων από αυτά τα κράτη μέλη σε κράτη μέλη όπου οι προβολές δείχνουν ότι η αρχική πρόβλεψη δεν θα επαρκέσει. Ωστόσο, δεν προβλέπεται να μπορέσει η Επιτροπή να συγχρηματοδοτήσει όλες τις επιλέξιμες δαπάνες στο μέγιστο ποσοστό, αφού οι προβλέψεις δείχνουν ότιπάρχει ένα συνολικό έλλειμμα 10-20 εκατ. ευρώ στη γραμμή του προϋπολογισμού.

Η χρηματοδοτική συνεισφορά της Κοινότητας μπορεί να χρησιμοποιηθεί μόνο για την επιστροφή δαπανών που προκύπτουν από το πρόγραμμαποχρεωτικής παρακολούθησης που καθορίζεται στον κανονισμό (ΕΚ) αριθ. 999/2001. Επομένως, δεν θα επιστραφούν οι δαπάνες για την παρακολούθησηγιών σφαγμένων ζώων ηλικίας κάτω των 30 μηνών ή ζώων που πέθαναν στη μονάδα εκτροφής ηλικίας κάτω των 24 μηνών.

Το 2002, οι δοκιμές για ΣΕΒ συγχρηματοδοτούνται σε μέγιστο ποσό 15 ευρώ ανά δοκιμή. Το 2003, το μέγιστο ποσό θα είναι 10.5 ευρώ ανά δοκιμή. Το ποσό μειώθηκε επειδή το μέσο κόστος είναι χαμηλότερο του αρχικά εκτιμώμενου, περίπου 18 ευρώ ανά δοκιμή (μέσο σταθμισμένο κόστος το 2001), και με φθίνουσα τάση.

(1) ΕΕ L 147 της 31.5.2001.

(2) ΕΕ L 225 της 22.8.2002.

(3) ΕΕ L 224 της 18.8.1990.

(4) ΕΕ L 203 της 28.7.2001.